《送陈梅岑之任武冈学博 其二》
清代·朱景英

才话燕台别，何堪又送行。书徵秦博士，门迓鲁诸生。

我已拌归卧，君还事远征。一官虽勉就，含意各分明。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。